  Туспуктэм: Григорий Фомин Майя Бывальцева Удмуртилы тӧроез но Кун Кенешлэн сизьыметӥ ӧтчамаз депутатъёсты быръёнъёс огъя куара сётон нуналэ 2022-тӥ арын 11-тӥ куарусёнэ ортчозы. Пуктэтъёсты улосвыл парламентлэн куатетӥ ӧтчамезлэн азьвыл чакламтэ сессияз 7-тӥ инвожое юнматӥзы. Со сярысь каткылдытъясь ёзэслэн пресс-службаез ивортӥз.  Таяз арын Кун Кенеше быръёнъёс выль радъя ортчозы. 40 депутатъёс одӥг мандатъем округъёсъя бырйиськозы, мукетъёсыз 20-ез – 12 улосвыл группаос пушкын. Со сяна, Кун Кенеше депутатъёсты но Удмуртилы тӧроез быръёнъёс сярысь катъёсы воштонъёс пыртӥзы. Со улосвыл катрадлыкез федерал катрадлыкылы тупатон но Россиысь быръёнъёсъя шор ӧрилэсь ӵектонъёссэ быдэсъян улсын лэсьтэмын. Кылсярысь, табере бырйисьёслэсь лыдметсэс (список) электрон амалэн кылдытыны но нуыны луонлык вань, кандидатъёс яке соослэн оскем муртъёссы, политика партиос быръёнъёсъя котькуд участковой но улос ӧриосы кык интые куинь чакласьёсты юнматыны быгато. Озьы ик пусъемын, кыӵе муген кандидатлэсь инлыксэ ыштыны луэ но вылӥ дасьлыкъя режим яке шуэрес югдур дыръя быръёнъёсты ортчытон эсэпъёс шонератэмын. Тегъёс: быръёнъёс КунКенеш Ижкар депутатъёс Удмуртия  